રૂપાલ ખાતે પ્રતિવર્ષ માતા વરદાયીનીની પલ્લીનો ઉત્સવ-મેળો યોજાય છે. આખા ગામમાં મા વરદાયીની પલ્લી ફરે છે અને આ પલ્લીના દર્શન કરવા માટે લાખો શ્રદ્ધાળુઓ અહીંયા આવે છે. ત્યારે રૂપાલ ખાતે વરદાયિની માતાજીના પલ્લીના મેળાના દર્શને આવતા લાખો શ્રદ્ધાળુઓને કોઇપણ પ્રકારની તકલીફ પડે નહી તે માટે રૂપાલ ખાતે જિલ્લા કલેકટર સતીશ પટેલના અધ્યક્ષ સ્થાને મંદિરના ટ્રસ્ટીઓ, ગ્રામજનો અને જિલ્લાના વિવિધ વિભાગના અધિકારીઓ સાથે સમીક્ષા બેઠક યોજાઇ હતી.